*Tisztelt Kedves Barátom!*

*Valóban egészen lekötelezel, szívességet és barátságot időre és jó szándékra halmozol. Közlöd velem észrevételidet, s noha mind egytől egyig nem helyeslem, ezek, mint minden helyes észrevétel, felnyitják szememet, s csodálkozom, hogy magamtól nem jöttem rá ily nyilvánvalóan kiütköző hibáimra.*

*Néhány helyre nézve kell mégis indoklásoddal vitatkoznom. Amennyiben szabad, ezen eseteket eléd tárnám, hogy későbbiekben megvitathassuk gondolataim helyességét. Az első színben, a „két bolygó küzd egymás ellen”sort követő szavaimat aláhúztad. Bárhogy gondolkoztam rajta, nem tudom, mivel helyettesíthetném a két szót, mely kifejezné ugyanazt a kettősséget és ellentétet. Kérlek, tudasd velem, te mit javasolnál helyükre.*

*Nagyra értékelem gondos, részletes munkádat nem csupán grammatikai és stilisztikai hibáimra kitérően, de művemben szerepeltett személyek karakterisztikáira vonatkozván is. Bátorkodom a „Csatára szálltam szent eszmék miatt” sorban történő észrevételedet illetően, miszerint a miatt szót utánra cserélnénk, felülbírálásod kérni. Ádám, eredeti gondolataim szerint már ezen eszmék birtokában létezik, s nem keresi őket, melyre javításod kíván utalni. Úgy hiszem, ez összezavarná az olvasót Ádám személyiségét, s személyének hitelét illetően. Ezért bátorkodom arra kérni téged, döntsd el ellenvetésem jogosságát.*

*Harmadik aggódalmam a „dacolhatok még istennek, neked.” sort illeti. Észrevételed alapján e sort „Dacolhatok még isten, véled is” hangzásra javítanám. Ám aggaszt, hogy így azt suggalnám az embereknek, hogy Ádám végül Lucifer oldalán foglalja el helyét. Eredeti szándékom szerint Ádám nemcsak az Úrral, azonban a tagadás szellemével is szembe kíván helyezkedni öngyilkosságával. Bízom benne, nem veszed rossz néven ezen kételyemet, és szánsz rá egy kis időt, hogy megfontold tán nem minden alapot nélkülöző aggályomat.*

*Bár tudom, ez csak szaporítja fáradtságodat, reménykedem, hogy könyörülettel szemlélve írásom egészét, átgondolod e néhány észrevételemet. Bizakodom mielőbbi válaszodban, és hálásan köszönöm bölcs, helyes tanácsaidat.*

*Hű, ölelő barátod*

*Imre*